Ego Engelbertus, Dei gratia Cabilonensis episcopus, notum facio, omnibus futuris et presentibus, quod Guido de Dalmariaco dedit, in presentia nostra, Deo et sancte Marie et monachis de Firmitate quicquid habebat apud Loiam et in appendiciis ejus, et in gageria Bernardi de Villa XII libras Trenorchiensis monete. Hujus rei testes : Robertus archipresbyter de sancto Jamgulfo, Guido de Baier archipresbyter, Gaufridus presbyter de Jamblia, Hugo prior Firmitatis et Hugo cellelarius, Milo prior de Sancta Maria, et Herbetus clericus meus.